Dr Ranko Sovilj

PRIKAZ PROJEKTA “STANDARDI U PRUŽANJU ZDRAVSTVENE ZAŠTITE OSOBAMA SMEŠTENIM U REZIDENCIJALNE USTANOVE”

Projekat “Standardi u pružanju zdravstvene zaštite osobama smeštenim u rezidencijalne ustanove” su finansirali Evropska komisija i Kancelarija za saradnju sa civilnim društvom Vlade Republike Srbije. Nosilac projekta je Udruženje pravnika za medicinsko i zdravstveno pravo Srbije – Supram iz Beograda. Partner na projektu je Udruženje za unapređenje mentalnog zdravlja “Duševna oaza” iz Vršca. Na projektu je angažovano 7 eksperata iz različitih oblasti koji se bave ljudskim pravima, zdravstvenom zaštitom, mentalnim zdravljem, sociologijom i antropologijom.

 Projekat je imao trostruki uticaj: na nivo istraživanja, stepen prakse i nivo kreiranja politike i zakona.

 Kao prvo, aktivnosti predviđene projektom imaju za cilj da utiču na znanje koje postoji u pogledu položaja osoba sa mentalnim smetnjama u rezidencijalnim ustanovama, njihovim potrebama i pravima u procesu pružanja zdravstvene zaštite. Takođe, doprinosi razumevanju i kombinaciji različitih standarda koji se odnose na predmetnu temu. Ovakvo znanje i rad nedostaju i postoji potreba da se popuni taj nedostatak. Teoretski i naučni doprinos, čak i ako je pomoćna aktivnost u ovom projektu služi informisanju kako naučne zajednice tako i donosioce odluka o datom problemu i mogućem rešenju.

 Drugo, projekat je nastojao da postigne konkretan i direktan uticaj na tekuće prakse u odnosu na položaj i tretman osoba sa mentalnim smetnjama u rezidencijalnom smeštaju i pružanju zdravstvene zaštite njima. Ovo se postiglo kroz niz aktivnosti koje su direktno usmerene na podizanje svesti, unapređenje znanja i povećanje senzibiliteta zdravstvenog osoblja i negovatelja u rezidencijalnim ustanovama u kontekstu standarda ljudskih prava, standarda ponašanja i poštovanja autonomije i integriteta osoba sa mentalnim smetnjama. Ovaj neposredan uticaj postignut je kroz pet jednodnevnih treninga u rezidencijalnim ustanovama sa velikim brojem prisutnih učesnika.

 Treće, konačni rezultat projekta formulisan je u obliku završne studije i konkretnih i implementirajućih preporuka i politika. Prikupljeni rezultati potencijalno mogu uticati na kreatore politike u relevantnim ministarstvima i šire javnosti. U cilju borbe protiv negativnih praksi pružanja zdravstvene zaštite osobama u institucionalnim okruženjima, koje ponekad predstavljaju teške prekršaje kao što je zlostavljanje, rezultati projekta mogu uticati na donosioce odluka, informišući širu javnost i doprinoseći sveukupnoj svesti o važnosti borbe protiv diskriminacije i kršenja prava osoba sa mentalnim smetnjama, pre, tokom i nakon procesa deinstitucionalizacije. Kao takvi, ovi instrumenti imaju za cilj unapređenje okvira koji reguliše pružanje zdravstvene zaštite osobama sa mentalnim smetnjama u rezidencijalnim ustanovama.

 Opravdanost projekta ogleda se u promovisanju metoda za bolje sprovođenje zakona i politika, kao i promovisanje usvojenih standarda koji nisu implementirani u datoj oblasti. Rezultati projekta predstavljaće dragocena sredstva u budućem procesu deinstitucionalizacije, posebno u svetlu tretmana i poštovanja prava osoba sa mentalnim smetnjama, njihovoj integraciji i učešću u donošenju odluka i očuvanju njihovog zdravlja.

 Na kraju, posebna vrednost projekta i dobijenih rezultata istraživanja prakse rezidencijalnih ustanova ogleda se svakako i u intersektorskom pristupu (usluge zdravstvene i usluge socijalne zaštite) koji ukazuje na neophodnost jačanja veza i koordinacije u radu, a sve za dobrobit korisnika rezidencijalnih usluga, čime i same usluge dobijaju na kvalitetu i zakonitosti u njihovom radu.